Keĉua kaprimulgo

Keĉua kaprimulgo, Kaprimulgo de Tschudi aŭ Ĉudia kaprimulgo (Quechuavis decussata)HBW and BirdLife International (2024). Handbook of the Birds of the World and BirdLife International digital checklist of the birds of the world. Version 8.1. Disponebla ĉe:  Alirita la 26an de Aŭgusto, 2024 estas genro kaj specio de kaprimulgoj en la kaprimulga familio Kaprimulgedoj. Ĝi troviĝas en norda Ĉilio kaj marborda Peruo.

Taksonomio
La Keĉuan kaprimulgon formale priskribis kiel Caprimulgus decussatus en 1844 la svisa natursciencisto Johann Jakob von Tschudi baze sur specimeno kolektita en Peruo. La  specia epiteto estas Latina signife "krucmarkata", el decussis signife "dek" (X en Romiaj ciferoj).

La kaprimulgo de Tschudi havas komplikan taksonomian historion. Ĝi estis dekomence konsiderata specio, poste subspecio de la Bendoflugila kaprimulgo (Systellura longirostris). La specio antaŭe estis lokita en la genron Systellura, sed molekulgenetika studo pri la kaprimulgoj farita en 2014 fare de Snorri Sigurðsson kaj Joel Cracraft trovis, ke la kaprimulgo de Tschudi estis nur malproksime parenca al la alia membro de la genro, nome la Bendoflugila kaprimulgo. La ​​kaprimulgo de Tschudi estis tial movita al nova monotipa genro, Quechuavis, kiu estis proponita en 2023 de Thiago Costa kaj kolegoj. La genronomo estas kombinaĵo de la vorto "keĉua", indiĝena popolo de Sudameriko, kaj la latina "avis", signifanta birdon. La specio estas monotipa: neniu subspecio estas agnoskita.

Aspekto
La kaprimulgo de Tschudi estas 20 ĝis 21 cm longa. Maskloj pezas 28,5 ĝis 35 g kaj inoj ĉirkaŭ 32 g. Ĝi estas ĝenerale grizbruna kun nigrecaj makuloj. La masklo havas larĝan flavbrunan aŭ cinamkoloran kolumon sur la malantaŭa kolo, malgrandan blankan makulon sur la gorĝo, blankajn bendojn sur la flugiloj, kaj blankajn bendojn kaj pintojn sur la vosto. La gorĝo de la ino estas flavbruna, la bendoj sur la flugiloj estas flavbrunaj, kaj la vosto kutime ne havas blankon.del Hoyo, J., N. Collar, kaj G. M. Kirwan (2024). Tschudi's Nightjar (Quechuavis decussata), versio 1.1. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 3an de Decembro, 2024

Distribuado kaj habitato
La kaprimulgo de Tschudi troviĝas laŭlonge de plejparto de okcidenta Peruo kaj plej norda Ĉilio. Ĝi loĝas en la marbordo kaj antaŭmontoj en ĉi tiu arida pejzaĝo. Ĝi ĝenerale restas en malferma kamparo, maldensejoj kaj arbaraj randoj, kvankam ĝi troviĝas ankaŭ en urbaj areoj inkluzive de Limo, Peruo. En Peruo ĝi varias de marnivelo ĝis 1 300 m, sed estis registrita ĝis 3 350 m en Ĉilio.

Kutimaro
Manĝado
Nenio estas konata pri la dieto aŭ manĝokonduto de la kaprimulgo de Tschudi.

Reproduktado
La reprodukta sezono de la kaprimulgo de Tschudi supozeble estas de novembro aŭ pli frue ĝis januaro. Esence nenio alia estas konata pri ĝia reprodukta biologio.

Voĉo
La kanto de la kaprimulgo de Tschudi estas "laŭta serio de klare difinitaj, sed iomete zumaj 'kŭee'-notoj". Ĝia alarmvoko estas "iom pepanta 'ŭik'".

Statuso
La IUCN taksis la kaprimulgon de Tschudi kiel Malplej Zorgigan. Ĝia teritorio estas ĉirkaŭkalkulata je 472 000 km², kaj kvankam ĝia populacio ne estas kvantigita, oni supozas, ke ĝi estas stabila.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Sudameriko
Kategorio:Birdoj de Peruo